CELEX: 32019D0484
Language: el
Date: 2019-03-21 00:00:00
Title: Εκτελεστική απόφαση (ΕΕ) 2019/484 της Επιτροπής, της 21ης Μαρτίου 2019, σχετικά με την έγκριση του σχεδίου εκρίζωσης της αφρικανικής πανώλης των χοίρων στους αγριόχοιρους σε ορισμένες περιοχές της Βουλγαρίας [κοινοποιηθείσα υπό τον αριθμό C(2019) 2133] (Κείμενο που παρουσιάζει ενδιαφέρον για τον ΕΟΧ)

25.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 82/38
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/484 ΤΗΣ ΕΠΙΤΡΟΠΗΣ
         της 21ης Μαρτίου 2019
         σχετικά με την έγκριση του σχεδίου εκρίζωσης της αφρικανικής πανώλης των χοίρων στους αγριόχοιρους σε ορισμένες περιοχές της Βουλγαρίας
         
            
               [κοινοποιηθείσα υπό τον αριθμό C(2019) 2133]
            
         
         (Το κείμενο στη βουλγαρική γλώσσα είναι το μόνο αυθεντικό)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (1), και ιδίως το άρθρο 16 παράγραφος 1 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Η οδηγία 2002/60/ΕΚ καθορίζει τα ελάχιστα μέτρα της Ένωσης που πρέπει να ληφθούν για την καταπολέμηση της κλασικής πανώλης των χοίρων, συμπεριλαμβανομένων των μέτρων που θα πρέπει να εφαρμόζονται σε περίπτωση που επιβεβαιωθεί κρούσμα κλασικής πανώλης των χοίρων σε άγριους χοίρους.
                  
               
                     (2)
                  
                  
                     Επιπλέον, η εκτελεστική απόφαση 2014/709/ΕΕ της Επιτροπής (2) θεσπίζει μέτρα ελέγχου της υγείας των ζώων όσον αφορά την αφρικανική πανώλη των χοίρων στα κράτη μέλη ή σε περιοχές τους όπως αυτές απαριθμούνται στο παράρτημα της εν λόγω απόφασης (τα οικεία κράτη μέλη) και σε όλα τα κράτη μέλη όσον αφορά τις μετακινήσεις αγριόχοιρων και τις υποχρεώσεις ενημέρωσης. Το παράρτημα της εκτελεστικής απόφαση 2014/709/ΕΕ οριοθετεί και απαριθμεί ορισμένες περιοχές των οικείων κρατών μελών, κατανεμημένες ανάλογα με το επίπεδο του κινδύνου με βάση την επιδημιολογική κατάσταση όσον αφορά την εν λόγω νόσο, συμπεριλαμβανομένου καταλόγου των περιοχών υψηλού κινδύνου. Το εν λόγω παράρτημα έχει τροποποιηθεί αρκετές φορές, προκειμένου να ληφθούν υπόψη οι μεταβολές της επιδημιολογικής κατάστασης στην Ένωση όσον αφορά την αφρικανική πανώλη των χοίρων, οι οποίες πρέπει να αντανακλώνται στο εν λόγω παράρτημα.
                  
               
                     (3)
                  
                  
                     Το 2018 η Βουλγαρία ενημέρωσε την Επιτροπή για κρούσματα κλασικής πανώλης των χοίρων σε αγριόχοιρους και έλαβε τα μέτρα καταπολέμησης της νόσου που απαιτεί η οδηγία 2002/60/ΕΚ.
                  
               
                     (4)
                  
                  
                     Υπό το πρίσμα της τρέχουσας επιδημιολογικής κατάστασης και σύμφωνα με το άρθρο 16 της οδηγίας 2002/60/ΕΚ, η Βουλγαρία υπέβαλε στην Επιτροπή σχέδιο για την εκρίζωση της αφρικανικής πανώλης των χοίρων (το σχέδιο εκρίζωσης).
                  
               
                     (5)
                  
                  
                     Το παράρτημα της εκτελεστικής απόφασης 2014/709/ΕΕ τροποποιήθηκε με την εκτελεστική απόφαση (ΕΕ) 2018/1635 της Επιτροπής (3) για να ληφθούν υπόψη, μεταξύ άλλων, τα κρούσματα αφρικανικής πανώλης των χοίρων σε αγριόχοιρους στη Βουλγαρία, και τα τμήματα Ι και ΙΙΙ του εν λόγω παραρτήματος περιλαμβάνουν πλέον τις μολυσμένες περιοχές στη Βουλγαρία.
                  
               
                     (6)
                  
                  
                     Η Επιτροπή εξέτασε το σχέδιο εκρίζωσης που υπέβαλε η Βουλγαρία και έκρινε ότι συμμορφώνεται με τις απαιτήσεις του άρθρου 16 της οδηγίας 2002/60/ΕΚ. Επομένως, το σχέδιο θα πρέπει να εγκριθεί αναλόγως.
                  
               
                     (7)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται το σχέδιο που υποβλήθηκε από τη Βουλγαρία στις 7 Δεκεμβρίου 2018, σύμφωνα με το άρθρο 16 παράγραφος 1 της οδηγίας 2002/60/ΕΚ, για την εκρίζωση της αφρικανικής πανώλης των χοίρων στους αγριόχοιρους στις περιοχές που αναφέρονται στο παράρτημα της εκτελεστικής απόφασης 2014/709/ΕΕ.
         
         
            Άρθρο 2
            Η Βουλγαρία θέτει σε ισχύ τις νομοθετικές, κανονιστικές και διοικητικές διατάξεις που απαιτούνται για την εφαρμογή του σχεδίου εκρίζωσης της νόσου εντός προθεσμίας 30 ημερών από την ημερομηνία έκδοσης της παρούσας απόφασης.
         
         
            Άρθρο 3
            Η παρούσα απόφαση απευθύνεται στη Δημοκρατία της Βουλγαρίας.
         
         
            Βρυξέλλες, 21 Μαρτίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 192 της 20.7.2002, σ. 27.
         
            (2)  Εκτελεστική απόφαση 2014/709/ΕΕ της Επιτροπής, της 9ης Οκτωβρίου 2014, σχετικά με τα μέτρα ελέγχου της υγείας των ζώων όσον αφορά την αφρικανική πανώλη των χοίρων σε ορισμένα κράτη μέλη και για την κατάργηση της εκτελεστικής απόφασης 2014/178/ΕΕ (ΕΕ L 295 της 11.10.2014, σ. 63).
         
            (3)  Εκτελεστική απόφαση (ΕΕ) 2018/1635 της Επιτροπής, της 30ης Οκτωβρίου 2018, για την τροποποίηση του παραρτήματος της εκτελεστικής απόφασης 2014/709/ΕΕ σχετικά με τα μέτρα ελέγχου της υγείας των ζώων όσον αφορά την αφρικανική πανώλη των χοίρων σε ορισμένα κράτη μέλη (ΕΕ L 272 της 31.10.2018, σ. 38).